alexandrainst/scandi-wiki huggingface dataset:
Turia

Turia (latinsk Turium, gresk Thyrion eller Thèrios, Θηριος) er ei elv i Spania som spring ut i provinsen Teruel. Ho renn gjennom provinsen Valencia og munnar ut i Middelhavet nær byen Valencia. Det første strekket av elva vert kalla Guadalaviar.

Etter ein katastrofal flaum i 1957 som gjekk hardt utover byen Valencia, vart elva delt i to vest i byen. Vatnet er ført inn i eitt nytt elvefar utanfor byen før ho renn ut i Middelhavet. Det gamle elvefaret ligg i dag tørt gjennom byen og er omgjort til ein park der syklistar og fotgjengarar kan kome seg gjennom det meste av byen utan å nytte vegar. Parken, som heiter Turiahagen (Jardí del Túria/Jardín del Turia) har mange små tjern, stiar, fontener, blomar, fotballbanar, kafear, kunstverk, klatreveggar, ein løpebane, ein zen-hage og meir. Mange bruer fører trafikken over parken. 

Aust i parken ligg Gulliverparken (Parc Gulliver/Parque Gulliver), ein leikeplass for barn med ein stor glasfibermodell av Lemuel Gulliver knytt til bakken med tau. Modellen er konstruert slik at det er mogeleg å klatre i taua. I tillegg dannar kleda til Gulliver skiler og stigar som ein kan leike i. I aust finn ein òg Valencia musikkpalass (el Palau de la Música Valenciana).

Bakgrunnsstoff 
 Culturia - Offisiell side
 Video av flytur over Turia 
 Informasjon om Turia med kart

Kjelder 
 Denne artikkelen bygger på «Turia River» frå , den 2. mai 2009. 
 

Elvar i Spania
Júcar

Júcar (katalansk Xúquer) er ei elv i Spania. Ho er om lag 497,5 km lang og renn frå Universalesfjella til Cullera, der ho munnar ut i Middelhavet i Valenciabukta.

Elva renn gjennom byane Cuenca, Alcalá del Júcar, Cofrentes, Alzira, Sueca og Cullera.

Cabriel er den viktigaste sideelva. I 1982 braut Júcar gjennom Tousdammen og skapte den største flaumen i spansk historie då meir enn 16 000 m³/s med vatn raste ut av reservoaret og meir enn 30 menneske miste livet. Flaumen vart kalla «La pantanada de Tous»

Kjelder 
 Denne artikkelen bygger på «Júcar» frå , den 2. mai 2009. 
 

Elvar i Spania
Castilla-La Mancha
Cabriel

Cabriel er ei elv i Spania og ei av sideelvane til Júcar. Ho er om lag 220 km lang og har eit nedslagsfelt som dekkjer 4754,2 km². 

Elva spring ut ved foten av Muela de San Juan ved byen Albarracín i provinsen Teurel, og delar av elva dannar den naturlege grensa mellom provinsane Cuenca og Valencia, og seinare mellom Valencia og Albacete. Ho munnar ut i Júcar ved byen Confrentes

Kjelder 
 Denne artikkelen bygger på «Cabriel» frå , den 2. mai 2009. 
 

Elvar i Spania
Rio Albaida

Albaida er ei elv i Spania med ei lengd på om lag 52 km. Ho er ei av sideelvane til Júcar og har ei middelvassrøfing på 4,78 m³/s. 

Elva renn i provinsen Valencia og spring ut ved foten av Sierra del Benicadell, oppfor byen Albaida. Elva renn gjennom kommunane Albaida, Bufali, Montaverner, Bellús, Genovés, Játiva, Señera og Villanueva de Castellón. Ho munnar ut i Júcar mellom Alberique og Villanueva de Castellón.

Kjelder
Denne artikkelen bygger på «Río Albaida» frå ,  den 2. mai 2009.  
 

Albaida
Valdemembra

Valdemembra alias "me pican los huevos" er ei elv i Spania og ei av sideelvane til Júcar. Ho har ei lengd på 85 km. Ho renn gjennom distriktet Manchuela i Castilla-La Mancha.

Ho spring ut i Solera de Gabaldón i Cuenca og munnar ut i Júcar ved Valdaganga.

Kjelder 
 Denne artikkelen bygger på «Río Valdemembra» frå , den 2. mai 2009. 
 

Elvar i Spania
Magro

Magro er ei elv i Spania og ei av sideelvane til Júcar. Ho er 130 km lang og har eit nedslagsfelt på 1543,7 km². Elva renn berre innanfor provinsen Valencia og renn gjennom byane Utiel, Requena, Real de Montroy, Montroy, Llombay, Alfarp, Carlet og Algemesí. Elva har låg og ujamn vassføring, i snitt berre 0,91 m³/s. 

Elva spring ut nord for Utiel, om lag 1100 meter over havet.

Kjelder 
 Denne artikkelen bygger på «Magro» frå , den 2. mai 2009. 
 

Elvar i Spania
Øystein Greni

Øystein Greni () er ein norsk musikar, kjend som vokalist, låtskrivar og gitarist i musikkgruppa Bigbang. Greni har halde bandet saman i om lag 15 år, mens dei andre bandmedlemane ofte har vore skifta ut. Gruppa held no til i Los Angeles. Per 2017 budde Greni i Oslo og i Los Angeles.

Kjelder

Norske songarar
Norske gitaristar
Norske låtskrivarar
Musikarar frå Oslo
Monkey Island

Monkey Island er ein serie av eventyrspel, der dei fire fyrste spela i serien er utvikla av LucasArts. Spela i serien handlar om antihelten Guybrush Threepwood der han slit med å bli den mektigaste sjørøvaren i Karibia, spolere planane til daudingen og piraten LeChuck, og vinne hjartet til guvernør Elaine Marley. Handlinga til alle dei fire spela i serien inkluderer den løyndomsfulle øya Monkey Island.

Spela i serien blei i utgangspunktet skapt av Ron Gilbert, Tim Schafer og Dave Grossman. Gilbert verka på dei to fyrste spela i serien før han slutta i LucasArts. Grossman og Schafer jobba også på dei to fyrste spela, og dei fór også frå selskapet i etterkant. Rettane til Monkey Island-spela blei verande hos LucasArts, og dei to neste spela blei utvikla utan medverknad frå dei som planla spelserien i utgangspunktet.

Spela

The Secret of Monkey Island 
Utdjupande artikkel: The Secret of Monkey Island

Spelserien gjorde inntoget sitt i 1990 med The Secret of Monkey Island på Atari ST, Macintosh og IBM PC-plattformene. Spelet vart seinare sloppe for Amiga, Sega CD og FM Towns.

Dette spelet har blitt relansert 15. Juli 2009 i ein ny versjon kalla The Secret of Monkey Island Special Edition (MI:SE). Denne versjonen har fått same grafikkløysing som dei seinare versjonane, i tillegg til at ein òg kan spela spelet med originalgrafikken, men utan stemmer.
I tillegg til Windows-plattforma, har spelet også blitt lansert for iPhone.

Monkey Island 2: LeChuck's Revenge 
Utdjupande artikkel: Monkey Island 2: LeChuck's Revenge

Monkey Island 2: LeChuck's Revenge var det andre spelet i serien og blei sloppe i 1991 for færre plattformer; berre tilgjengeleg no på Amiga, MS DOS, Macintosh, og seinare på FM Towns.

The Curse of Monkey Island 
Utdjupande artikkel: The Curse of Monkey Island

Det tredje spelet i serien, The Curse of Monkey Island, blei sloppe i 1998 i Europa og var berre tilgjengeleg på Windows.

Escape from Monkey Island 
Utdjupande artikkel: Escape from Monkey Island

Escape from Monkey Island var det fjerde spelet i serien, og blei sloppe for Windows, PlayStation 2 og Macintosh.

Tales of Monkey Island 
Utdjupande artikkel: Tales of Monkey Island

Tales Monkey Island er det siste spelet i serien, og blei sloppe for Windows, Wii og Macintosh.

 
Eventyrspel
Dataspelseriar
The Secret of Monkey Island

The Secret of Monkey Island er eit eventyrspel utvikla og utgjeve av Lucasfilm Games. Spelet går føre seg i ei tenkt utgåve av Karibia under gullalderen for sjørøveri, der spelaren tek rolla som Guybrush Threepwood, ein ung mann som vil bli sjørøvar og utforskar fiktive øyar medan han løyser gåter.

Spelet byrja utviklinga i 1988 av Ron Gilbert, som laga det i samarbeid med Tim Schafer og Dave Grossman. The Secret of Monkey Island var det femte i rekkja av spel som nytta spelmotoren SCUMM. Oppfølgjaren til spelet Monkey Island 2: LeChuck's Revenge kom ut i 1991. The Secret of Monkey Island vart lansert i ei ny og modernisert utgåve i 2009.

Bakgrunnsstoff 

Amiga-spel
Atari-spel
Dataspel frå 1990
DOS-spel
Eventyrspel
Macintosh-spel
Monkey Island
Christian Schibsted

Christian Schibsted () var ein norsk boktrykkjar, typograf og forleggjar. 

Schibsted var fødd i Christiania. Han grunnla Schibsted Forlag i 1839, og gav frå 1860 ut Christiania Adresseblad, som fekk namnet Aftenposten frå 1861.

Christian Schibsted døydde 1878 og vart gravlagd i Vår Frelsers gravlund.

Bakgrunnsstoff 

 Utdjupande artikkel om Schibsted i NBL, skriven av Per Egil Hegge.

Norske forleggjarar
Folk frå Oslo
Norske mediefolk
Gravlagde på Vår Frelsers gravlund
Det Norske Akademi for Språk og Litteratur

Det Norske Akademi for Språk og Litteratur (stava slik sidan 2013) vert ofte berre kalla Det Norske Akademi og er eit privat norsk akademi, organisert som allmennyttig organisasjon. Akademiet vart skipa 7. mai 1953 etter initiativ frå mellom andre Arnulf Øverland, Sigurd Hoel, A.H. Winsnes, C. J. Hambro, Cora Sandel og Francis Bull, for å «skape en stabiliserende faktor i sprogutviklingen og gjenreise respekten for skriftsproget» og «til vern om det norske riksmål og dets litteratur og til fremme av et fritt og allsidig åndsliv i Norge», med dei nasjonale akademia i mellom andre Frankrike (Académie française) medlemmane vert valde på livstid etter akademiske eller kulturelle merittar.

I 2016 var medlemmane: Nils August Andresen, John Ole Askedal, Bodil Aurstad, Kjetil Bang-Hansen, Trond Berg Eriksen, Liv Bliksrud, Tor Bomann-Larsen, Sjur Brækhus, Fredrik Bull-Hansen, Bentein Baardson, Lars Saabye Christensen, Arnold Eidslott, Thor Falkanger, Ivo de Figueiredo, Lise Fjeldstad, Dagfinn Føllesdal, Cathrine Grøndahl, Karin Gundersen, Tor Guttu, Erik Fosnes Hansen, Håkon Harket, Per Egil Hegge, Nils Heyerdahl, Christian Janss Anine Kierulf, Knut Kleve, Egil Kraggerud, Sissel Lange-Nielsen,  Mari Lending, Tom Lotherington, Helge Nordahl, William Nygaard, Kjell Arild Pollestad, Arthur O. Sandved, Francis Sejersted, Hilde Sejersted, Ole Michael Selberg, Rune Slagstad, Arild Stubhaug, Henrik Syse, Jan Jakob Tønseth, Helene Uri, Trond Vernegg, Finn-Erik Vinje, Egil A. Wyller, Peter Normann Waage, Vigdis Ystad, Knut Ødegård. 

Jørn Lund (Danmark) er korresponderande medlem.

Presidiet består av: Nils Heyerdahl (preses), Karin Gundersen, Helene Uri, Per Qvale og Erik Fosnes Hansen.

I 2004 markerte Akademiet 50-årsjubileet med utgjevinga av diktsamlinga 50 år – 50 dikt, og ved 60-årsjubileet kom Norsk grammatikk. Riksmål og moderat bokmål.

Det Norske Akademi var frå 1972 til 2005 representert med to representantar i Norsk språkråd.

Preses 
 1953–1959 Arnulf Øverland
 1959–1965 A. H. Winsnes
 1965–1967 Erik Krag
 1967–1982 Asbjørn Aarnes
 1982–1988 Øistein Parmann
 1988–1995 Helge Nordahl
 1995–2011 Lars Roar Langslet
 2011–         Nils Heyerdahl

Sjå òg 
 Det Norske Akademis Pris

Norske språkorganisasjonar
Riksmål
Skipingar i 1953
Monkey Island 2: LeChuck's Revenge

Monkey Island 2: LeChuck's Revenge er eit eventyrspel utvikla og utgjeve av LucasArts. Spelet er det andre i Monkey Island-serien og oppfølgjaren til The Secret of Monkey Island frå 1990. Det er det sjette i rekkja av spel som nytta spelmotoren SCUMM og det fyrste spelet som brukte lydsystemet iMUSE.

LeChuck's Revenge handlar om wannabe-piraten Guybrush Threepwood, som er på jakt etter den mystiske skatten Big Whoop. Utviklingslaget for spelet var hovudsakleg det same som for det fyrste spelet i serien. Prosjektet vart leidd av Ron Gilbert, i samarbeid med Tim Schafer og Dave Grossman. Monkey Island 2 vart lansert i ei modernisert utgåve med ny grafikk i 2010.

Bakgrunnsstoff 

Amiga-spel
Dataspel frå 1991
DOS-spel
Eventyrspel
Macintosh-spel
Monkey Island
The Curse of Monkey Island

The Curse of Monkey Island er eit eventyrspel utvikla og utgjeve av LucasArts, som det tredje dataspelet i Monkey Island-serien. Spelet kom ut i 1997 og var etterfølgjaren til The Secret of Monkey Island og Monkey Island 2: LeChuck's Revenge. Det er det tolvte og siste LucasArts-spelet som bruker spelemotoren SCUMM.

The Curse of Monkey Island er det første Monkey Island-spelet med stemmeskodespel og har ein meir teiknefilmaktig grafisk stil enn dei tidlegare spela i serien. Historia i spelet fokuserer på Guybrush Threepwood, som må redde kjærasten Elaine Marley frå ei forbanning. I løpet av handlinga må han kjempe mot piratar, ein rivaliserande stereotypisk fransk buccaneer, mordariske smuglarar og den gamle fienden LeChuck.

Bakgrunnsstoff 

Dataspel frå 1997
Eventyrspel
Monkey Island
Windows-spel
Escape from Monkey Island

Escape from Monkey Island er eit eventyrspel utvikla og utgjeve av LucasArts i 2000. Det er det fjerde spelet i Monkey Island-serien og det første med 3D-grafikk.

Spelet handlar om piraten Guybrush Threepwood, som kjem heim att med kona Elaine Marley etter bryllaupsreisa si, og finn ut at Elaine feilaktig er erklært daud og at stillinga hennar som guvernør er på val. Guybrush må finne ein måte å attopprette guvernørstillinga til kona, medan han avdekker eit plott for å gjere Karibia om til ei turistfelle, leia av erkefienden LeChuck og ein australsk konspiratør, Ozzie Mandrill. Escape from Monkey Island var det andre spelet som brukte spelemotoren GrimE, som var oppgradert sidan sitt første bruk i Grim Fandango.

Escape from Monkey Island fekk positiv mottaking og var ein moderat kommersiell suksess. Det var det siste eventyrspelet frå LucasArts som var utgjeve, ettersom dei seinare prosjekta Full Throttle: Hell on Wheels''' og Sam & Max: Freelance Police vart kansellerte i høvesvis 2003 og 2004. Ein oppfølgjar, Tales of Monkey Island'', vart utgjeven av Telltale Games i 2009.

Bakgrunnsstoff 
 

Dataspel frå 2000
Eventyrspel
Macintosh-spel
Monkey Island
PlayStation 2-spel
Windows-spel
The Village Green Preservation Society

«The Village Green Preservation Society» er ein song av det engelske rockebandet The Kinks. Songen er skriven av Ray Davies og er ein nostalgisk refleksjon på den kulturelle livsstilen på den engelske landsbygda og nemner fleire trekk ved dette, som Tudor-hus og fatøl. Samstundes er teksten negativ til moderne, industrielle rekk som kontorblokker og skyskraparar. 

Songen er opningsspor på The Kinks Are the Village Green Preservation Society, og set temaet for stort sett resten av albumet. I følgje AllMusic er det òg den mest kjende songen frå albumet.

Songen har vore ein del av konsertane til The Kinks. Songen inspirerte til slagordet til bandet, «God Save the Kinks».

Mottaking

«The Village Green Preservation Society» har generelt fått god omtale. Rolling Stone trekte fram vokalen i songen og skreiv at «melodien, rytmen er ein fryd på kvart vers». 

Songen var den andre singelen i Amerika frå The Kinks Are the Village Green Preservation Society (etter «Starstruck»), men gjekk ikkje inn på salslista.

Medverkande
 Ray Davies – solovokal, gitar, klaverinstrument
 Dave Davies – akustisk gitar, korvokal
 Pete Quaife – bassgitar, korvokal  
 Mick Avory – trommer

Andre versjonar
Songen er blitt spelt av visesongaren Kate Rusby og kom ut som bonusspor på albumet Awkward Annie i 2007. Versjonen vart spelt inn som kjenningsmelodi til den britiske situasjonskomedien Jam and Jerusalem.

Ray Davies sjølv spelte inn ein versjon med Crouch End Festival Chorus for albumet The Kinks Choral Collection i 2009.

Kjelder
Denne artikkelen bygger på «The Village Green Preservation Society» frå ,  den 8. april 2018. 
 oppgav desse kjeldene:

Songar frå 1968
Singlar frå 1969
The Kinks-songar
Pye Records-singlar
Reprise Records-singlar
Songar produserte av Ray Davies
Songar skrivne av Ray Davies
Folkrock-songar
Engelske patriotiske songar
Gjermund

Gjermund og Jarmund er mannsnamn alveidd frå norrønt Geirmundr, som også har gjeve Geirmund. Namna er sett saman av geirr, som tyder 'spyd', og mundr, 'gåve' eller 'vern'. Gjermund har namnedag den 3. mai.

Namneberarar 
 Gjermund Nilsson Skaar (1814-1892), norsk stortingsmann
 Gjermund Haugen (1914-1976), norsk spelemann 
 Gjermund Eggen (f. 1941), norsk langrennsløpar
 Gjermund Hagesæter (f. 1960), norsk stortingspolitikar
 Gjermund Landrø (f. 1980), bassist i Gåte
 Gjermund Larsen (f. 1981), norsk folkemusikar og komponist

Kjelder 

Mannsnamn
Førenamn av norrønt opphav
Norske førenamn
Namn knytte til våpen
Namn knytte til vern
Gøril

Gøril og Gørild er danske kvinnenamn danna av Gerhild, som er sett saman av dei norrøne namneledda geirr, 'spyd' og hildr, 'strid, kamp'. Gøril har namnedag den 3. mai.

Namneberarar 
 Gøril Havrevold (1914-1992), norsk skodespelar
 Gøril Kringen (f. 1972), norsk fotballspelar og -trenar
 Gørild Mauseth (f. 1972), norsk skodespelar
 Gørill Husby Moore (f. 1974), kommunikasjonssjef i CARE Norge
 Gøril Snorroeggen (f. 1985), norsk handballspelar

Kjelder 

Kvinnenamn
Førenamn av norrønt opphav
Danske førenamn
Namn knytte til våpen
Namn knytte til strid
SCUMM

Script Creation Utility for Maniac Mansion (SCUMM) er eit scriptspråk laga av LucasArts, som på den tida var kjend som Lucasfilm Games, for å gjere utviklinga av eventyrspelet Maniac Mansion lettare.

Det er ein mellomting mellom ein spelmotor og eit programmeringsspråk, som lét utviklarane lage område, utstyr og dialogsekvensar utan å måtte skrive kode i det same språket som kjeldekoden til spelet endar opp i. Dette lét utviklarane også bruke script- og datafiler frå spelet på tvers av fleire plattformer. SCUMM er også ein vert for integrerte spelmotorar som iMUSE (som står for Interactive MUsic Streaming Engine), INSANE (står for INteractive Streaming ANimation Engine), CYST, FLEM, og MMUCUS. SCUMM er sloppe til desse plattformene: 3DO, Amiga, Apple II, Atari ST, CDTV, Commodore 64, FM Towns, FM Towns Marty, Apple Macintosh, Nintendo Entertainment System, MS-DOS/PC-DOS, Microsoft Windows, Sega CD og TurboGrafx-16/PC Engine.

Spelmotorar
Programmeringsspråk
Norsk Riksmålsordbok

Norsk Riksmålsordbok er eit omfattande ordbokverk over det norske riksmålet, og det einaste komplette litterære ordbokverket på norsk. Det vart først utgjeve av Riksmålsvernet mellom 1937 og 1957 i fire band, og var hovudsakleg basert på dugnadsarbeid. Andre utgåve utkom i 1983 og var eit opptrykk av førsteutgåva. Det Norske Akademi for Sprog og Litteratur tok over ansvaret for verket i 1981 og gav saman med Kunnskapsforlaget ut to supplementsbind i 1995. Ordboka er òg tilgjengeleg på Kunnskapsforlagets nettstad Ordnett.

Norsk Riksmålsordbok er ei referanseordbok som søker å dokumentere alt norsk språk (tale/dialektar og skrift) som ikkje er spesifikt nynorsk. Mange av oppslagsorda er forsynt med sitat frå norsk presse og norsk litteratur for å dokumentera og eksemplifisere bruken av orda.

Jubileumsutgåva i 2014 – Det Norske Akademis store ordbok (NAOB) 

I 2002 vart Norsk Riksmålsordbok, saman med nynorskverket Norsk Ordbok, utpeikt av Stortinget som «nasjonale ordbokprosjekt», og det vart løyvd pengar til at ei gjennomarbeida utgåve skal koma ut til jubileet i 2014. Den nye utgåva vil ha tittelen Det Norske Akademis store ordbok – Norsk Riksmålsordbok (NAOB). Årsaka til namneskiftet er dels at ordboka no vert utgjeven av Det Norske Akademi for Sprog og Litteratur og dels at ein vil understreka at ordboka gjeld alt norsk språk som ikkje er nynorsk. Hovudredaktør for neste utgåve er Tor Guttu og utgjevar er Det Norske Akademi for Sprog og Litteratur i samarbeid med Kunnskapsforlaget.

Sjå òg
Det Norske Akademis ordbok

Bakgrunnsstoff 
 Ordnett
 Det Norske Akademis store ordbok, 2014-utgåva

Norsk språk
Norske ordbøker
Otto Jespersen (1860-1943)

Jens Otto Harry Jespersen (kjend som Otto Jespersen) () var ein dansk lingvist.

Han var professor ved Københavns Universitet frå 1893 til 1925. Saman med Paul Passy grunnla han International Phonetic Association.

Jespersen var òg kjend som interlingvist. Han vart tidleg interessert i volapük og esperanto, og var ein av dei sentrale støttespelarane bak esperantoreforma ido. Seinare lanserte han sitt eige internasjonale hjelpespråk, novial, som fekk stor merksemd, men liten praktisk framgang.

Lingvistar
Danske professorar
Personar frå Randers kommune
Språkskaparar
Arthur (Or the Decline and Fall of the British Empire)

Arthur (Or the Decline and Fall of the British Empire) er eit konseptalbum av det engelske rockebandet The Kinks frå seint i 1969. Album kom ut etter ein tøff periode for bandet etter at det kritikarroste albumet The Kinks Are the Village Green Preservation Society frå året før og oppfølgjarsingelen «Plastic Man» selde dårleg, i tillegg til at bassisten Pete Quaife som var med å skipe bandet slutta. Låtskrivaren Ray Davies laga albumet som musikken til eit planlagt fjernsynsskodespel og hadde utarbeidd manuset til teateret i lag med Julian Mitchell. Mitchell har seinare forklart at dei hadde alt klart med skodespelarar og lokasjonar, men at produsenten av stykket møtte til produksjonsmøtet utan eit skikkeleg budsjett og stykket vart skrinlagt. 

Historia er basert på svogeren til Davies, Arthur, som flytta frå England til Australia med kona Rose. Rose var den eldre systera til Ray og Dave Davies som var emnet i songen «Rosie Won't You Please Come Home» frå albumet Face to Face. Hovudkarakteren Arthur er ein teppeleggjar og albumet skildrar familien hans i England i etterkrigstida, då moglegheitene var få. Songane skildrar det England som Arthur ein gong kjende, lovnaden om eit betre liv i Austraia for ein av sønene hans, tomheita i det overflatiske, komfortable livet hans, det britiske folket under den andre verdskrigen og dødsfallet til broren i den første verdskrigen. Mange av songane, som «Victoria» og «Brainwashed», er eit musikalsk steg tilbake til rock and roll-røtene som The Kinks stort sett hadde unngått i perioden 1966-1968. 

Albumet vart kritikarrost då det kom ut, særleg i den amerikanske musikkpressa. Det vart samanlikna med den populære rockeoperaen Tommy av The Who og Hair: The American Tribal Love-Rock Musical, som kom tidlegare på året. Arthur selde moderat og den dårlege kommersielle trenden dei hadde hatt sidan 1968 såg ut til å vere snudd. Bandet la òg ut på turne att i USA seint i 1969, etter å ha vorte bannlyst frå å halde konsertar der dei siste fem åra.

Innhald

Medverkande
The Kinks
Mick Avory – trommer, perkusjon
John Dalton – bassgitar, korvokal
Dave Davies – sologitar, korvokal, solovokal på «Australia» og «Arthur», solovokal på sine eigne songar
Ray Davies – solo- og korvokal, rytmegitar, klaverinstrument (cembalo og piano), produsent
Pete Quaife – bassgitar, korvokal på bonusspora: «Plastic Man», «King Kong», «This Man He Weeps Tonight», «Lincoln County», «Hold My Hand» og «Creeping Jean»

Produksjon
Lew Warburton – blåse- og styrkearrangement
Andrew Hendriksen – lydteknikar
Brian Humphries – lydteknikar på «Drivin'»
Bob Lawrie – plateomslag
Austin Sneller – omtalt som «albumtestar»

Salslister

Album

Singlar

Kjelder 
 Denne artikkelen bygger på «Arthur (Or the Decline and Fall of the British Empire)» frå , den 2. mai 2009. 
  

The Kinks-album
Musikkalbum frå 1969
Konseptalbum
Rockeoperaer
Pye Records-album
Reprise Records-album
Album produserte av Ray Davies
Francis Bull

Francis Bull () var ein norsk litteraturhistorikar frå Kristiania. 

Han var professor i norsk litteraturhistorie ved Det Kongelige Frederiks Universitet frå 1920 og styreleiar i Gyldendal Norsk Forlag i mange år. Han vart òg kjend for sine fjernsynskåseri på 1960-talet.

Fagleg var hans virksomhet prega av den historisk-biografiske metoden. Bull arbeidde særleg med forfattarar frå «gullalderen», særleg Bjørnstjerne Bjørnson. Eit hovedverk er band 2 av Bull, Paasche og Winsnes: Norsk litteraturhistorie (1929, ny utg. 1958). Han var redaktør av Norges nasjonallitteratur i 40 band i 1968.

Bull var blant skiparane av Det Norske Akademi i 1953.

Kjelder
Helle, Knut (red.). Francis Bull. Norsk biografisk leksikon, Oslo: Kunnskapsforlaget. 
Bratberg, Terje (2007). Den trønderske slekten Bull, Store norske leksikon. Oslo: Kunnskapsforlaget. 
Beyer, Edvard (2007). Francis Bull. Store norske leksikon. Oslo: Kunnskapsforlaget.
Ringdal, Nils Johan (1995). Bull, Francis. I Dahl, Hans Fredrik. Norsk krigsleksikon 1940-45. Oslo: Cappelen.
Ringdal, Nils Johan (1995). Grieg, Harald. I Dahl, Hans Fredrik. Norsk krigsleksikon 1940-45. Oslo: Cappelen. 
Rønneberg, Anton (1949). Nationaltheatret gjennom femti år. Oslo: Gyldendal. pp. 384–386.

Bakgrunnsstoff 
Digitaliserte bøker av Bull og om Bull hos Nasjonalbiblioteket

Norske litteraturprofessorar
Vitskapsfolk frå Oslo
Gravlagde på Vår Frelsers gravlund